CELEX: 32011R0458
Language: el
Date: 2011-05-12 00:00:00
Title: Κανονισμός (ΕΕ) αριθ. 458/2011 της Επιτροπής, της 12ης Μαΐου 2011 , για τις απαιτήσεις έγκρισης τύπου μηχανοκίνητων οχημάτων και των ρυμουλκουμένων τους όσον αφορά την εγκατάσταση των ελαστικών τους και για την εφαρμογή του κανονισμού (ΕΚ) αριθ. 661/2009 του Ευρωπαϊκού Κοινοβουλίου και του Συμβουλίου για τις απαιτήσεις έγκρισης τύπου και γενικής ασφάλειας των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά  Κείμενο που παρουσιάζει ενδιαφέρον για τον ΕΟΧ

13.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 124/11
            
         ΚΑΝΟΝΙΣΜΌΣ (ΕΕ) αριθ. 458/2011 ΤΗΣ ΕΠΙΤΡΟΠΉΣ
   της 12ης Μαΐου 2011
   για τις απαιτήσεις έγκρισης τύπου μηχανοκίνητων οχημάτων και των ρυμουλκουμένων τους όσον αφορά την εγκατάσταση των ελαστικών τους και για την εφαρμογή του κανονισμού (ΕΚ) αριθ. 661/2009 του Ευρωπαϊκού Κοινοβουλίου και του Συμβουλίου για τις απαιτήσεις έγκρισης τύπου και γενικής ασφάλειας των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 661/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τις απαιτήσεις έγκρισης τύπου και γενικής ασφαλείας των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (1), και ιδίως το άρθρο 14 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 661/2009 αποτελεί επιμέρους κανονισμό στο πλαίσιο της διαδικασίας έγκρισης τύπου που προβλέπεται από την οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (2).
            
         
               (2)
            
            
               Ο κανονισμός (ΕΚ) αριθ. 661/2009 καταργεί την οδηγία 92/23/ΕΟΚ του Συμβουλίου, της 31ης Μαρτίου 1992, σχετικά με τα ελαστικά των οχημάτων με κινητήρα και των ρυμουλκουμένων τους και με την εγκατάστασή τους σ’ αυτά (3). Οι απαιτήσεις της εν λόγω οδηγίας θα πρέπει να μεταφερθούν στον παρόντα κανονισμό και, όπου κρίνεται αναγκαίο, να προσαρμοστούν στην εξέλιξη των επιστημονικών και τεχνολογικών γνώσεων.
            
         
               (3)
            
            
               Το πεδίο εφαρμογής του παρόντος κανονισμού θα πρέπει να ευθυγραμμιστεί με το πεδίο εφαρμογής της οδηγίας 92/23/ΕΟΚ. Ως εκ τούτου, ο κανονισμός θα πρέπει να καλύπτει τα οχήματα των κατηγοριών M, N και O.
            
         
               (4)
            
            
               Ο κανονισμός (ΕΚ) αριθ. 661/2009 ορίζει τις βασικές απαιτήσεις για την έγκριση τύπου μηχανοκίνητων οχημάτων όσον αφορά την εγκατάσταση ελαστικών. Ως εκ τούτου, είναι αναγκαίο να θεσπιστούν οι ειδικές διαδικασίες, δοκιμές και απαιτήσεις για την εν λόγω έγκριση τύπου, ώστε να εξασφαλίζεται ότι τα ελαστικά που χρησιμοποιούνται σ’ ένα όχημα ανταποκρίνονται στα χαρακτηριστικά του εν λόγω οχήματος όσον αφορά το φορτίο, την ταχύτητα και τη χρήση.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της τεχνικής επιτροπής μηχανοκίνητων οχημάτων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πεδίο εφαρμογής
   Ο παρών κανονισμός εφαρμόζεται σε οχήματα των κατηγοριών Μ, Ν και Ο, όπως ορίζονται στο παράρτημα II της οδηγίας 2007/46/ΕΚ.
   Άρθρο 2
   Ορισμοί
   Για τους σκοπούς του παρόντος κανονισμού, ισχύουν οι ακόλουθοι ορισμοί:
   1)   «τύπος οχήματος όσον αφορά την εγκατάσταση των ελαστικών του»: οχήματα τα οποία δεν διαφέρουν σε ουσιώδη χαρακτηριστικά όπως στους τύπους ελαστικών, στον ελάχιστο και μέγιστο χαρακτηρισμό μεγέθους ελαστικού, στις διαστάσεις τροχού και στα offset, καθώς και στην κατάλληλη αντοχή των τοποθετούμενων ελαστικών στην ταχύτητα και στο φορτίο και, τέλος, στα χαρακτηριστικά των προστατευτικών των τροχών·
   2)   «τύπος ελαστικού»: σειρά ελαστικών που δεν διαφέρουν στα ακόλουθα βασικά χαρακτηριστικά:
   3)   «χαρακτηρισμός μεγέθους ελαστικού»: ο χαρακτηρισμός όπως ορίζεται στο σημείο 2.17 του κανονισμού ΟΕΕ/ΗΕ αριθ. 30 για ελαστικά της κλάσης C1 και στο σημείο 2.17 του κανονισμού ΟΕΕ/ΗΕ αριθ. 54 για ελαστικά της κλάσης C2 και C3·
   4)   «εκκεντρότητα του τροχού (offset)»: η απόσταση από το μέτωπο στερέωσης της πλήμνης έως τον κεντρικό άξονα της ζάντας·
   5)   «δομή ελαστικού με αέρα»: τα τεχνικά χαρακτηριστικά του σκελετού του ελαστικού·
   6)   «κοινό ελαστικό»: ελαστικό ή ελαστικό τύπου run flat που προορίζεται για συνήθη οδική χρήση·
   7)   «ελαστικό τύπου run flat»: ελαστικό όπως ορίζεται στο σημείο 2.4.3 του κανονισμού ΟΕΕ/ΗΕ αριθ. 64 (6)·
   8)   «εφεδρικό ελαστικό προσωρινής χρήσης»: ελαστικό διαφορετικό από εκείνο που προορίζεται να τοποθετηθεί σε οποιοδήποτε όχημα για κανονικές συνθήκες οδήγησης, το οποίο όμως προορίζεται μόνο για προσωρινή χρήση υπό περιορισμένες συνθήκες οδήγησης·
   9)   «τροχός»: ένας πλήρης τροχός που αποτελείται από μια ζάντα και έναν δίσκο·
   10)   «εφεδρικός τροχός προσωρινής χρήσης»: τροχός διαφορετικός από τους κανονικούς τροχούς του τύπου οχήματος·
   11)   «μονάδα»: το σύνολο τροχού και ελαστικού·
   12)   «κανονική μονάδα»: μονάδα που μπορεί να τοποθετηθεί στο όχημα για κανονική λειτουργία·
   13)   «εφεδρική μονάδα»: μονάδα που προορίζεται να αντικαταστήσει μια βασική μονάδα σε περίπτωση ελαττωματικής λειτουργίας αυτής και η οποία μπορεί να είναι μία από τις ακόλουθες:
   14)   «κανονική εφεδρική μονάδα»: το σύνολο τροχού και ελαστικού που είναι ίδιο ως προς τον χαρακτηρισμό μεγέθους τροχού και ελαστικού, την εκκεντρότητα του τροχού και τη δομή του ελαστικού με το σύνολο εκείνο που είναι τοποθετημένο στην ίδια αξονική θέση και στη συγκεκριμένη παραλλαγή ή έκδοση οχήματος για κανονική λειτουργία, και περιλαμβάνει τροχό που έχει κατασκευαστεί από άλλο υλικό και ο οποίος ενδεχομένως χρησιμοποιεί διαφορετικό τύπο περικοχλίων ή κοχλιών στερέωσης των τροχών, αλλά που κατά τα άλλα είναι πανομοιότυπος με τον τροχό που προορίζεται για κανονική λειτουργία·
   15)   «εφεδρική μονάδα προσωρινής χρήσης»: σύνολο οποιουδήποτε τροχού και ελαστικού που δεν εμπίπτει στον ορισμό της «κανονικής εφεδρικής μονάδας», αλλά εμπίπτει σε μία από τις περιγραφές τύπων εφεδρικής μονάδας προσωρινής χρήσης όπως ορίζονται στο σημείο 2.10 του κανονισμού ΟΕΕ/ΗΕ αριθ. 64·
   16)   «σύμβολο κατηγορίας ταχύτητας»: το σύμβολο όπως ορίζεται στο σημείο 2.29 του κανονισμού ΟΕΕ/ΗΕ αριθ. 30 για ελαστικά της κλάσης C1 και στο σημείο 2.28 του κανονισμού ΟΕΕ/ΗΕ αριθ. 54 για ελαστικά της κλάσης C2 και C3·
   17)   «δείκτης ικανότητας φόρτισης»: αριθμός που αντιστοιχεί στο μέγιστο επιτρεπόμενο φορτίο των ελαστικών σε σχέση με τον ορισμό στο σημείο 2.28 του κανονισμού ΟΕΕ/ΗΕ αριθ. 30 για ελαστικά της κλάσης C1 και στο σημείο 2.27 του κανονισμού ΟΕΕ/ΗΕ αριθ. 54 για ελαστικά της κλάσης C2 και C3·
   18)   «μέγιστο επιτρεπόμενο φορτίο»: η μάζα που μπορεί να μεταφέρει ένα ελαστικό όταν λειτουργεί σύμφωνα με τις προδιαγραφές που διέπουν τη χρήση η οποία προσδιορίζεται από τον κατασκευαστή του ελαστικού.
   Άρθρο 3
   Διατάξεις για την έγκριση τύπου ΕΚ οχήματος όσον αφορά την εγκατάσταση των ελαστικών του
   1.   Ο κατασκευαστής ή ο εκπρόσωπος του κατασκευαστή υποβάλλουν στην αρμόδια για την έγκριση τύπου αρχή την αίτηση για έγκριση τύπου ΕΚ ενός οχήματος όσον αφορά την εγκατάσταση των ελαστικών του.
   2.   Η αίτηση καταρτίζεται σύμφωνα με το υπόδειγμα του δελτίου πληροφοριών που προβλέπεται στο μέρος 1 του παραρτήματος I.
   3.   Αν πληρούνται οι σχετικές απαιτήσεις που ορίζονται στο παράρτημα II του παρόντος κανονισμού, η αρμόδια για την έγκριση τύπου αρχή χορηγεί έγκριση τύπου ΕΚ και εκδίδει αριθμό έγκρισης τύπου σύμφωνα με το σύστημα αρίθμησης που ορίζεται στο παράρτημα VII της οδηγίας 2007/46/ΕΚ.
   Τα κράτη μέλη δεν επιτρέπεται να δίνουν τον ίδιο αριθμό σε άλλο τύπο οχήματος.
   4.   Για τους σκοπούς της παραγράφου 3, η αρμόδια για την έγκριση αρχή χορηγεί πιστοποιητικό έγκρισης τύπου ΕΚ, το οποίο καταρτίζεται σύμφωνα με το υπόδειγμα που παρατίθεται στο μέρος 2 του παραρτήματος I.
   Άρθρο 4
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Μαΐου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 200 της 31.7.2009, σ. 1.
   
      (2)  ΕΕ L 263 της 9.10.2007, σ. 1.
   
      (3)  ΕΕ L 129 της 14.5.1992, σ. 95.
   
      (4)  ΕΕ L 201 της 30.7.2008, σ. 70.
   
      (5)  ΕΕ L 183 της 11.7.2008, σ. 41.
   
      (6)  ΕΕ L 310 της 26.11.2010, σ. 18.
   
      ΠΑΡΑΡΤΗΜΑ I
      
         Διοικητικές διατάξεις για την έγκριση τύπου οχημάτων όσον αφορά την εγκατάσταση των ελαστικών τους
      
      ΜΕΡΟΣ 1
      
         Δελτίο πληροφοριών
      
      ΥΠΟΔΕΙΓΜΑ
      Δελτίο πληροφοριών αριθ. … για την έγκριση τύπου ΕΚ ενός οχήματος όσον αφορά την εγκατάσταση των ελαστικών του.
      Οι παρακάτω πληροφορίες, κατά περίπτωση, διαβιβάζονται εις τριπλούν, συνοδευόμενες από πίνακα περιεχομένων. Τυχόν σχέδια υποβάλλονται σε κατάλληλη κλίμακα και με επαρκείς λεπτομέρειες σε μέγεθος Α4 ή σε φάκελο μορφής Α4. Τυχόν φωτογραφίες παρουσιάζουν επαρκείς λεπτομέρειες.
      Αν τα συστήματα, τα κατασκευαστικά στοιχεία ή οι χωριστές τεχνικές μονάδες που αναφέρονται στο παρόν δελτίο πληροφοριών έχουν ηλεκτρονικό χειρισμό, παρέχονται πληροφορίες σχετικά με την απόδοσή τους.
      0.   ΓΕΝΙΚΑ
      0.1.   Μάρκα (εμπορική ονομασία του κατασκευαστή): …
      0.2.   Τύπος: …
      0.2.1.   Εμπορική(-ές) ονομασία(-ες) [(αν υπάρχει(-ουν)]: …
      0.3.   Μέσα αναγνώρισης του τύπου, αν υπάρχει σχετική σήμανση επί του οχήματος (1): …
      0.3.1.   Θέση της εν λόγω σήμανσης: …
      0.4.   Κατηγορία οχήματος (2): …
      0.5.   Όνομα και διεύθυνση του κατασκευαστή: …
      0.8.   Ονομασία(-ες) και διεύθυνση(-εις) της (των) εγκατάστασης(-σεων) συναρμολόγησης: …
      0.9.   Ονοματεπώνυμο και διεύθυνση του εντολοδόχου του κατασκευαστή (αν υπάρχει): …
      1.   ΓΕΝΙΚΑ ΚΑΤΑΣΚΕΥΑΣΤΙΚΑ ΧΑΡΑΚΤΗΡΙΣΤΙΚΑ ΤΟΥ ΟΧΗΜΑΤΟΣ
      1.1.   Φωτογραφίες και/ή σχεδιαγράμματα αντιπροσωπευτικού οχήματος: …
      1.3.   Αριθμός αξόνων και τροχών: …
      1.3.1.   Αριθμός και θέση των αξόνων με ελαστικά σε διπλή (δίδυμη) διάταξη: …
      1.3.2.   Αριθμός και θέση διευθυντήριων αξόνων: …
      1.3.3.   Κινητήριοι άξονες (αριθμός, θέση, σύζευξη): …
      2.   ΜΑΖΕΣ ΚΑΙ ΔΙΑΣΤΑΣΕΙΣ (3)
          (4)
      
      2.3.   Μετατρόχιο(-α) και πλάτος(-η) άξονα(-ων)
      2.3.1.   Μετατρόχιο κάθε διευθυντήριου άξονα (5): …
      2.3.2.   Μετατρόχιο των υπόλοιπων αξόνων (5): …
      2.3.3.   Πλάτος του ευρύτερου οπίσθιου άξονα: …
      2.3.4.   Εύρος του εμπρόσθιου άξονα (μετρούμενου στο ακραίο τμήμα των ελαστικών, εξαιρούμενου του εξογκώματος των ελαστικών κοντά στο έδαφος): …
      2.8.   Τεχνικά επιτρεπόμενη μέγιστη μάζα έμφορτου οχήματος κατά δήλωση του κατασκευαστή (6)
          (7): …
      2.9.   Μέγιστη τεχνικώς αποδεκτή μάζα σε κάθε άξονα: …
      2.11.5.   Το όχημα είναι/δεν είναι (8) κατάλληλο για τη ρυμούλκηση φορτίων
      4.7.   Μέγιστη εκ κατασκευής ταχύτητα (σε km/h) (9): …
      6.   ΑΝΑΡΤΗΣΗ
      6.6.   Ελαστικά και τροχοί
      6.6.1.   Συνδυασμός(-οί) ελαστικού/τροχού (10)
      
      
                  α)
               
               
                  για ελαστικά αναφέρονται τα εξής:
                  
                              —
                           
                           
                              ο (οι) κωδικός(-οί) μεγέθους·
                           
                        
                              —
                           
                           
                              ο δείκτης ικανότητας φόρτισης (7)·
                           
                        
                              —
                           
                           
                              το σύμβολο κατηγορίας ταχύτητας (7)·
                           
                        
                              —
                           
                           
                              ο συντελεστής αντίστασης κύλισης (μετρώμενος σύμφωνα με το ISO 28580)·
                           
                        
            
                  β)
               
               
                  για τους τροχούς δίνεται το (τα) μέγεθος(-η) επισώτρων και το (τα) offset.
               
            6.6.1.1.   Άξονες
      6.6.1.1.1.   Άξονας 1: …
      6.6.1.1.2.   Άξονας 2: …
      κ.λπ.
      6.6.3.   Συνιστώμενη(-ες) από τον κατασκευαστή του οχήματος πίεση(-εις) ελαστικών (kPa): …
      6.6.4.   Περιγραφή του (των) μηχανισμού(-ών) έλξης στο χιόνι και ο (οι) συνδυασμός(-οί) ελαστικού/τροχού στον (στους) εμπρόσθιο(-ους) και/ή στον (στους) οπίσθιο(-ους) άξονα(-ες), κατάλληλων για τον τύπο του οχήματος, σύμφωνα με τις συστάσεις του κατασκευαστή: …
      6.6.5.   Σύντομη περιγραφή τυχόν εφεδρικού τροχού προσωρινής χρήσης: …
      6.6.6.   Σύντομη περιγραφή του συστήματος παρακολούθησης της πίεσης των ελαστικών (TPMS) (αν έχει τοποθετηθεί από τον κατασκευαστή): …
      9.   ΑΜΑΞΩΜΑ
      9.16.   Προστατευτικά τροχών
      9.16.1.   Σύντομη περιγραφή του οχήματος όσον αφορά τα προστατευτικά τροχών: …
      12.   ΔΙΑΦΟΡΑ
      12.6.   Συσκευές περιορισμού της ταχύτητας
      12.6.1.   Κατασκευαστής(-ές): …
      12.6.2.   Τύπος(-οι): …
      12.6.3.   Αριθμός(-οί) έγκρισης τύπου, αν υπάρχει(-ουν): …
      12.6.4.   Ταχύτητα ή κλίμακα ταχυτήτων στην οποία μπορεί να λειτουργήσει ο περιοριστής ταχύτητας: … km/h
      
         Επεξηγηματικές σημειώσεις:
      
      ΜΕΡΟΣ 2
      
         Πιστοποιητικό έγκρισης τύπου ΕΚ
      
      ΥΠΟΔΕΙΓΜΑ
      Μορφή: A4 (210 × 297 mm)
      
         ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥ ΕΚ
      
      
      Κοινοποίηση σχετικά με:
      
                  
                              —
                           
                           
                              έγκριση τύπου ΕΚ (11)
                              
                           
                        
                              —
                           
                           
                              παράταση έγκρισης τύπου ΕΚ (11)
                              
                           
                        
                              —
                           
                           
                              απόρριψη έγκρισης τύπου ΕΚ (11)
                              
                           
                        
                              —
                           
                           
                              ανάκληση έγκρισης τύπου ΕΚ (11)
                              
                           
                        
               
                  ενός τύπου οχήματος αναφορικά με την εγκατάσταση των ελαστικών του
               
            
                  σύμφωνα με τον κανονισμό (ΕΕ) αριθ. …/2011
               
            
                  Αριθμός έγκρισης τύπου ΕΚ: …
               
            
                  Λόγος επέκτασης: …
               
            ΤΜΗΜΑ I
      0.1.   Μάρκα (εμπορική ονομασία του κατασκευαστή): …
      0.2.   Τύπος: …
      0.2.1.   Εμπορική(-ές) ονομασία(-ες) [(αν υπάρχει(-ουν)]: …
      0.3.   Μέσα αναγνώρισης του τύπου εφόσον σημειώνονται επί του οχήματος (12): …
      0.3.1.   Θέση της εν λόγω σήμανσης: …
      0.4.   Κατηγορία οχήματος (13): …
      0.5.   Όνομα και διεύθυνση του κατασκευαστή: …
      0.8.   Ονομασία(-ες) και διεύθυνση(-εις) της (των) εγκατάστασης(-σεων) συναρμολόγησης: …
      0.9.   Ονοματεπώνυμο και διεύθυνση του αντιπροσώπου του κατασκευαστή (αν υπάρχει): …
      ΤΜΗΜΑ II
      1.   Συμπληρωματικές πληροφορίες: βλέπε προσθήκη.
      2.   Υπεύθυνη τεχνική υπηρεσία για τη διεξαγωγή των δοκιμών: …
      3.   Ημερομηνία της έκθεσης δοκιμής: …
      4.   Αριθμός της έκθεσης δοκιμής: …
      5.   Παρατηρήσεις (αν υπάρχουν): βλέπε προσθήκη.
      6.   Τόπος: …
      7.   Ημερομηνία: …
      8.   Υπογραφή: …
      
                  Συνημμένα
               
               
                  :
               
               
                  Πακέτο πληροφοριών
                  Έκθεση δοκιμής
               
            
         (1)  Αν το μέσο αναγνώρισης του τύπου περιέχει χαρακτήρες άσχετους προς την περιγραφή του τύπου του οχήματος, του κατασκευαστικού στοιχείου ή της χωριστής τεχνικής μονάδας που καλύπτονται από το παρόν δελτίο πληροφοριών, οι εν λόγω χαρακτήρες συμβολίζονται στα έγγραφα με λατινικό ερωτηματικό «?» (π.χ. ABC??123??).
      
         (2)  Κατατάσσονται σύμφωνα με τους ορισμούς που παρατίθενται στο μέρος Α του παραρτήματος II της οδηγίας 2007/46/ΕΚ.
      
         (3)  Όταν υπάρχει έκδοση με κανονικό θάλαμο οδήγησης και άλλη με κουκέτα, δηλώνονται και οι δύο σειρές μαζών και διαστάσεων.
      
         (4)  Πρότυπο ISO 612: 1978 — Οδικά οχήματα — Διαστάσεις μηχανοκίνητων οχημάτων και ρυμουλκούμενων οχημάτων — όροι και ορισμοί.
      
         (5)  
      
                  (ζ4)
               
               
                  Όρος αριθ. 6.5.
               
            
         (6)  Για τα ρυμουλκούμενα ή ημιρυμουλκούμενα, καθώς και για τα οχήματα που έχουν ζευχθεί με ρυμουλκούμενο ή ημιρυμουλκούμενο, τα οποία ασκούν αξιόλογο κατακόρυφο φορτίο στον πείρο ή τροχό ζεύξης, το φορτίο αυτό, διαιρούμενο με τη σταθερή τιμή επιτάχυνσης της βαρύτητας, περιλαμβάνεται στη μέγιστη τεχνικώς αποδεκτή μάζα.
      
         (7)  Συμπληρώστε τις ανώτερες και κατώτερες τιμές για κάθε παραλλαγή.
      
         (8)  Διαγράφεται η περιττή ένδειξη.
      
         (9)  Όσον αφορά τα μηχανοκίνητα οχήματα, αν ο κατασκευαστής τους επιτρέπει την τροποποίηση ορισμένων λειτουργιών ελέγχου (π.χ. μέσω λογισμικού, υλικού, αναβάθμισης, επιλογής, ενεργοποίησης, απενεργοποίησης) πριν ή μετά τη θέση του οχήματος σε κυκλοφορία, γεγονός που έχει ως αποτέλεσμα το όχημα να αποκτά αυξημένη μέγιστη ταχύτητα, πρέπει να δηλώνεται η μέγιστη δυνατή ταχύτητα που μπορεί να επιτευχθεί με την προσαρμογή των εν λόγω λειτουργιών ελέγχου. Όσον αφορά τα ρυμουλκούμενα, πρέπει να δηλώνεται η μέγιστη ταχύτητα που επιτρέπει ο κατασκευαστής.
      
         (10)  Για ελαστικά που φέρουν την ένδειξη ZR πριν από τον κωδικό διαμέτρου των ζαντών και προορίζονται για οχήματα με μέγιστη εκ κατασκευής ταχύτητα άνω των 300 km/h παρέχονται αντίστοιχες πληροφορίες.
      
         (11)  Διαγράφεται η περιττή ένδειξη.
      
         (12)  Αν το μέσο αναγνώρισης του τύπου περιέχει χαρακτήρες άσχετους προς την περιγραφή του τύπου του οχήματος, του κατασκευαστικού στοιχείου ή της χωριστής τεχνικής μονάδας που καλύπτονται από το παρόν δελτίο πληροφοριών, οι εν λόγω χαρακτήρες συμβολίζονται στα έγγραφα με λατινικό ερωτηματικό «?» (π.χ. ABC??123??).
      
         (13)  Όπως ορίζεται στο παράρτημα II τμήμα A της οδηγίας 2007/46/ΕΚ.
      
         Προσθήκη
         στο πιστοποιητικό αριθ. … της έγκρισης τύπου ΕΚ
         
                     1.
                  
                  
                     Συμπληρωματικές πληροφορίες:
                     
                                 1.1.
                              
                              
                                 Σύντομη περιγραφή του τύπου οχήματος, όσον αφορά τη δομή, τις διαστάσεις, τις γραμμές και τα συστατικά υλικά: …
                                 …
                              
                           
                                 1.2.
                              
                              
                                 Συνδυασμός(-οί) ελαστικού/τροχού (καθώς και μέγεθος των ελαστικών, διαστάσεις των ζαντών και offset των τροχών): …
                              
                           
                                 1.3.
                              
                              
                                 Το σύμβολο της κατηγορίας ελάχιστης ταχύτητας που είναι συμβατή με τη μέγιστη εκ κατασκευής ταχύτητα (κάθε παραλλαγής) (για ελαστικά που φέρουν την ένδειξη ZR πριν από τον κωδικό διαμέτρου των ζαντών και προορίζονται για οχήματα με μέγιστη εκ κατασκευής ταχύτητα άνω των 300 km/h παρέχονται αντίστοιχες πληροφορίες) …
                              
                           
                                 1.4.
                              
                              
                                 Ο δείκτης ελάχιστης ικανότητας φόρτισης που είναι συμβατός με τη μέγιστη τεχνικά αποδεκτή μάζα σε κάθε άξονα (κάθε παραλλαγής) (κατά περίπτωση προσαρμοσμένος σύμφωνα με το σημείο 3.2.2 του παραρτήματος II) …
                              
                           
                                 1.5.
                              
                              
                                 Συνδυασμός(-οί) ελαστικού/τροχού (καθώς και μέγεθος των ελαστικών, διαστάσεις των ζαντών και offset των τροχών) που χρησιμοποιείται(-ούνται) με τον (τους) μηχανισμό(-ούς) έλξης στο χιόνι: …
                              
                           
               
                     2.
                  
                  
                     Όχημα της κατηγορίας M1 είναι/δεν είναι (1) κατάλληλο για τη ρυμούλκηση φορτίων και υπάρχει υπέρβαση του επιτρεπόμενου φορτίου των οπίσθιων ελαστικών κατά … %
                  
               
                     3.
                  
                  
                     Το όχημα έχει/δεν έχει (1) εγκριθεί σύμφωνα με τον κανονισμό ΟΕΕ/ΗΕ αριθ. 64 όσον αφορά την εφεδρική μονάδα προσωρινής χρήσης:
                  
               
                     3.1.
                  
                  
                     Κατηγορία οχήματος M1: ναι/όχι (1), τύπος 1/2/3/4/5 (1)
                     
                  
               
                     3.2.
                  
                  
                     Κατηγορία οχήματος N1: ναι/όχι (1), τύπος 1/2/3/5 (1)
                     
                  
               
                     4.
                  
                  
                     Το όχημα έχει/δεν έχει (1) εγκριθεί σύμφωνα με τον κανονισμό ΟΕΕ/ΗΕ αριθ. 64 όσον αφορά το σύστημα παρακολούθησης της πίεσης των ελαστικών (TPMS).
                  
               
                     4.1.
                  
                  
                     Σύντομη περιγραφή του συστήματος παρακολούθησης της πίεσης των ελαστικών (TPMS) (αν έχει τοποθετηθεί από τον κατασκευαστή): …
                  
               
                     5.
                  
                  
                     Παρατηρήσεις: …
                  
               
            (1)  Διαγράφεται η περιττή ένδειξη.
      
   
   
      ΠΑΡΑΡΤΗΜΑ II
      
         Απαιτήσεις για οχήματα όσον αφορά την εγκατάσταση των ελαστικών τους
      
      1.   ΓΕΝΙΚΕΣ ΑΠΑΙΤΗΣΕΙΣ
      
                  1.1.
               
               
                  Με την επιφύλαξη των διατάξεων του σημείου 5.4, κάθε ελαστικό τοποθετημένο σε όχημα, του τυχόν εφεδρικού ελαστικού συμπεριλαμβανομένου, πρέπει να ικανοποιεί τις απαιτήσεις του κανονισμού (ΕΚ) αριθ. 661/2009 και τα μέτρα εφαρμογής του.
               
            2.   ΤΟΠΟΘΕΤΗΣΗ ΕΛΑΣΤΙΚΩΝ
      
                  2.1.
               
               
                  Όλα τα ελαστικά που τοποθετούνται κανονικά σε οχήματα, δηλαδή εκτός από τυχόν εφεδρική μονάδα προσωρινής χρήσης, πρέπει να έχουν την ίδια δομή.
               
            
                  2.2.
               
               
                  Όλα τα ελαστικά που τοποθετούνται κανονικά σε έναν άξονα πρέπει να είναι του ιδίου τύπου.
               
            
                  2.3.
               
               
                  Ο χώρος στον οποίο περιστρέφεται ο τροχός πρέπει να είναι τέτοιος ώστε να επιτρέπει την ανεμπόδιστη κίνηση όταν χρησιμοποιείται το μέγιστο επιτρεπόμενο μέγεθος ελαστικών και πλάτος ζαντών, λαμβανομένων υπόψη του ελάχιστου και του μέγιστου offset των τροχών, στο πλαίσιο των ελάχιστων και μέγιστων περιορισμών που καθορίζει ο κατασκευαστής του οχήματος για τις κινήσεις λόγω λειτουργίας της ανάρτησης και του συστήματος διεύθυνσης. Αυτό πρέπει να επαληθεύεται με τη διενέργεια των ελέγχων με τους τροχούς με τη μεγαλύτερη διάμετρο και το μεγαλύτερο πλάτος, λαμβανομένων υπόψη των ισχυουσών ανοχών ως προς τις διαστάσεις (δηλαδή τη μέγιστη απομάκρυνση) σε σχέση με τον χαρακτηρισμό μεγέθους ελαστικού που προσδιορίζεται στον σχετικό κανονισμό ΟΕΕ/ΗΕ.
               
            
                  2.4.
               
               
                  Η τεχνική υπηρεσία μπορεί να συμφωνήσει να εφαρμοστεί εναλλακτική διαδικασία δοκιμής (π.χ. εικονική δοκιμή) για να εξακριβωθεί ότι πληρούνται οι απαιτήσεις του σημείου 2.3 του παρόντος παραρτήματος.
               
            3.   ΙΚΑΝΟΤΗΤΑ ΦΟΡΤΙΣΗΣ
      
                  3.1.
               
               
                  Με την επιφύλαξη των διατάξεων του σημείου 5 του παρόντος παραρτήματος, το μέγιστο επιτρεπόμενο φορτίο κάθε ελαστικού, όπως καθορίζεται στο σημείο 3.2. του παρόντος παραρτήματος, συμπεριλαμβανομένου (τυχόν) εφεδρικού ελαστικού που είναι τοποθετημένο στο όχημα, είναι:
                  
                              3.1.1.
                           
                           
                              Σε περίπτωση οχήματος στο οποίο έχουν τοποθετηθεί ελαστικά ίδιου τύπου σε μονή διάταξη: τουλάχιστον ίσο με το μισό της μέγιστης τεχνικώς αποδεκτής μάζας ανά άξονα για τον άξονα που φέρει το βαρύτερο φορτίο, όπως δηλώνεται από τον κατασκευαστή του οχήματος·
                           
                        
                              3.1.2.
                           
                           
                              Σε περίπτωση οχήματος στο οποίο έχουν τοποθετηθεί ελαστικά περισσότερων του ενός τύπων σε μονή διάταξη: τουλάχιστον ίσο με το μισό της μέγιστης τεχνικώς αποδεκτής μάζας ανά άξονα όπως δηλώνεται από τον κατασκευαστή του οχήματος, όσον αφορά τον σχετικό άξονα·
                           
                        
                              3.1.3.
                           
                           
                              Σε περίπτωση οχήματος στο οποίο έχουν τοποθετηθεί ελαστικά κλάσης C1 σε διπλή (δίδυμη) διάταξη: τουλάχιστον ίσο με 0,27 φορές τη μέγιστη τεχνικώς αποδεκτή μάζα ανά άξονα, όπως δηλώνεται από τον κατασκευαστή του οχήματος, όσον αφορά τον σχετικό άξονα·
                           
                        
                              3.1.4.
                           
                           
                              Σε περίπτωση αξόνων στους οποίους έχουν τοποθετηθεί ελαστικά κλάσης C2 ή C3 σε διπλή (δίδυμη) διάταξη: τουλάχιστον ίσο με 0,25 φορές, με αναφορά στον δείκτη ικανότητας φόρτισης για διπλή εφαρμογή, τη μέγιστη τεχνικώς αποδεκτή μάζα ανά άξονα, όπως δηλώνεται από τον κατασκευαστή του οχήματος, όσον αφορά τον σχετικό άξονα.
                           
                        
            
                  3.2.
               
               
                  Το μέγιστο επιτρεπόμενο φορτίο ενός ελαστικού καθορίζεται ως εξής:
                  
                              3.2.1.
                           
                           
                              Στην περίπτωση ελαστικών της κλάσης C1, λαμβάνεται υπόψη το «μέγιστο επιτρεπόμενο φορτίο» όπως αναφέρεται στο σημείο 2.31 του κανονισμού ΟΕΕ/ΗΕ αριθ. 30.
                           
                        
                              3.2.2.
                           
                           
                              Στην περίπτωση ελαστικών των κλάσεων C2 ή C3, λαμβάνεται υπόψη ο πίνακας «Μεταβολή της ικανότητας φόρτισης συναρτήσει της ταχύτητας» όπως αναφέρεται στο σημείο 2.29 του κανονισμού ΟΕΕ/ΗΕ αριθ. 54, που εμφανίζει τη μεταβολή της ικανότητας φόρτισης που μπορεί να αντέξει ένα πνευματικό ελαστικό (ελαστικό με αέρα) ως συνάρτηση των δεικτών ικανότητας φόρτισης και των συμβόλων κατηγοριών ονομαστικής ταχύτητας, λαμβανομένης υπόψη της μέγιστης εκ κατασκευής ταχύτητας του οχήματος.
                           
                        
            
                  3.3.
               
               
                  Τα σχετικά στοιχεία πρέπει να δηλώνονται σαφώς στις οδηγίες χρήσης του οχήματος, ώστε να εξασφαλίζεται ότι, όταν κρίνεται αναγκαίο, θα τοποθετούνται κατάλληλα ανταλλακτικά ελαστικά με κατάλληλη ικανότητα φόρτισης, μόλις το όχημα τεθεί σε κυκλοφορία.
               
            4.   ΙΚΑΝΟΤΗΤΑ ΤΑΧΥΤΗΤΑΣ
      
                  4.1.
               
               
                  Κάθε ελαστικό που είναι συνήθως τοποθετημένο σε ένα όχημα πρέπει να φέρει το σύμβολο κατηγορίας ταχύτητας.
               
            
                  4.1.1.
               
               
                  Στην περίπτωση ελαστικού της κλάσης C1, το σύμβολο κατηγορίας ταχύτητας πρέπει να είναι συμβατό με τη μέγιστη εκ κατασκευής ταχύτητα του οχήματος και να λαμβάνει υπόψη, στην περίπτωση ελαστικών των κατηγοριών ταχύτητας V, W και Y, το μέγιστο επιτρεπόμενου φορτίου, όπως καθορίζεται στον κανονισμό ΟΕΕ/ΗΕ αριθ. 30.
               
            
                  4.1.2.
               
               
                  Στην περίπτωση ελαστικού της κλάσης C2 ή C3, το σύμβολο κατηγορίας ταχύτητας πρέπει να είναι συμβατό με τη μέγιστη εκ κατασκευής ταχύτητα και τον σχετικό συνδυασμό φορτίου/ταχύτητας που προκύπτει από τον πίνακα «Μεταβολή της ικανότητας φόρτισης συναρτήσει της ταχύτητας» που παρατίθεται στο σημείο 3.2.2 του παρόντος παραρτήματος.
               
            
                  4.2.
               
               
                  Οι απαιτήσεις των σημείων 4.1.1 και 4.1.2 δεν εφαρμόζονται στις ακόλουθες περιπτώσεις:
                  
                              4.2.1.
                           
                           
                              Στην περίπτωση εφεδρικών μονάδων προσωρινής χρήσης για τις οποίες εφαρμόζεται το σημείο 6 του παρόντος παραρτήματος·
                           
                        
                              4.2.2.
                           
                           
                              Στην περίπτωση οχημάτων που είναι εφοδιασμένα, κατά κανόνα, με κοινά ελαστικά και, περιστασιακά, με ελαστικά χιονιού (δηλαδή με το σύμβολο της χιονονιφάδας πάνω σε τρεις βουνοκορφές) το σύμβολο κατηγορίας ταχύτητας των ελαστικών χιονιού πρέπει να αντιστοιχεί είτε σε ταχύτητα μεγαλύτερη από τη μέγιστη εκ κατασκευής ταχύτητα του οχήματος είτε σε ταχύτητα όχι μικρότερη των 160 km/h (ή και στα δύο). Ωστόσο, αν η μέγιστη εκ κατασκευής ταχύτητα είναι μεγαλύτερη από την ταχύτητα που αντιστοιχεί στο σύμβολο χαμηλότερης κατηγορίας ταχύτητας των τοποθετημένων ελαστικών χιονιού, πρέπει, εντός του οχήματος και σε δεσπόζουσα θέση εύκολα και μόνιμα ορατή από τον οδηγό, να υπάρχει προειδοποιητική επιγραφή στην οποία θα διευκρινίζεται η χαμηλότερη τιμή της μέγιστης αντοχής των τοποθετημένων ελαστικών χιονιού στην ταχύτητα. Άλλα ελαστικά με βελτιωμένο μηχανισμό έλξης στο χιόνι (δηλαδή με την επισήμανση M + S, αλλά χωρίς το σύμβολο της χιονονιφάδας πάνω σε τρεις βουνοκορφές) πρέπει να συμμορφώνονται με τις απαιτήσεις των σημείων 4.1.1 και 4.1.2 του παρόντος παραρτήματος·
                           
                        
                              4.2.3.
                           
                           
                              Στην περίπτωση οχημάτων εξοπλισμένων με επαγγελματικά ελαστικά εκτός δρόμου με την επισήμανση POR. Ωστόσο, αν η μέγιστη εκ κατασκευής ταχύτητα είναι μεγαλύτερη από την ταχύτητα που αντιστοιχεί στο σύμβολο χαμηλότερης κατηγορίας ταχύτητας των τοποθετημένων ελαστικών ειδικής χρήσης, πρέπει, εντός του οχήματος και σε δεσπόζουσα θέση εύκολα και μόνιμα ορατή από τον οδηγό, να υπάρχει προειδοποιητική επιγραφή στην οποία θα διευκρινίζεται η χαμηλότερη τιμή της μέγιστης αντοχής των τοποθετημένων ελαστικών ειδικής χρήσης στην ταχύτητα.
                           
                        
                              4.2.4.
                           
                           
                              Στην περίπτωση οχημάτων των κατηγοριών M2, M3, N2 ή N3 που είναι εξοπλισμένα με διάταξη περιορισμού της ταχύτητας εγκεκριμένη σύμφωνα με τον κανονισμό ΟΕΕ/ΗΕ αριθ. 89 (1) το σύμβολο ταχύτητας των ελαστικών πρέπει να συμμορφώνεται με την ταχύτητα στην οποία έχει οριστεί ο περιορισμός. Ωστόσο, αν ο κατασκευαστής του οχήματος έχει προβλέψει ότι η μέγιστη εκ κατασκευής ταχύτητα είναι μεγαλύτερη από την ταχύτητα που αντιστοιχεί στο σύμβολο χαμηλότερης κατηγορίας ταχύτητας των τοποθετημένων ελαστικών, πρέπει, εντός του οχήματος και σε δεσπόζουσα θέση εύκολα και μόνιμα ορατή από τον οδηγό, να υπάρχει προειδοποιητική επιγραφή στην οποία θα διευκρινίζεται η μέγιστη αντοχή των τοποθετημένων ελαστικών στην ταχύτητα.
                           
                        
                              4.2.5.
                           
                           
                              Στην περίπτωση οχημάτων της κατηγορίας M1 ή N1 που είναι εξοπλισμένα με σύστημα επί του οχήματος επιτελεί λειτουργία περιορισμού της ταχύτητας όταν το σύμβολο της ταχύτητας των ελαστικών πρέπει να συμμορφώνεται με την ταχύτητα στην οποία ορίζεται ο περιορισμός. Ωστόσο, αν ο κατασκευαστής του οχήματος έχει προβλέψει ότι η μέγιστη εκ κατασκευής ταχύτητα είναι μεγαλύτερη από την ταχύτητα που αντιστοιχεί στο σύμβολο χαμηλότερης κατηγορίας ταχύτητας των τοποθετημένων ελαστικών, πρέπει, εντός του οχήματος και σε δεσπόζουσα θέση εύκολα και μόνιμα ορατή από τον οδηγό, να υπάρχει προειδοποιητική επιγραφή στην οποία θα διευκρινίζεται η μέγιστη αντοχή των τοποθετημένων ελαστικών στην ταχύτητα.
                           
                        
            
                  4.3.
               
               
                  Τα σχετικά στοιχεία πρέπει να δηλώνονται σαφώς στις οδηγίες χρήσης του οχήματος, ώστε να εξασφαλίζεται ότι, όταν κρίνεται αναγκαίο, θα τοποθετούνται κατάλληλα ανταλλακτικά ελαστικά με κατάλληλη ικανότητα ταχύτητας, μόλις το όχημα τεθεί σε κυκλοφορία.
               
            5.   ΕΙΔΙΚΕΣ ΠΕΡΙΠΤΩΣΕΙΣ
      
                  5.1.
               
               
                  Στην περίπτωση ρυμουλκουμένων των κατηγοριών O1 και O2 με μέγιστη εκ κατασκευής ταχύτητα 100 km/h ή λιγότερο τα οποία είναι εξοπλισμένα με ελαστικά της κλάσης C1 σε μονή διάταξη, το μέγιστο επιτρεπόμενο φορτίο κάθε ελαστικού πρέπει να είναι τουλάχιστον ίσο με 0,45 φορές την τεχνικώς αποδεκτή μέγιστη μάζα του άξονα που φέρει το βαρύτερο φορτίο, όπως δηλώνεται από τον κατασκευαστή του ρυμουλκούμενου. Για ελαστικά σε διπλή (δίδυμη) διάταξη, ο συντελεστής αυτός πρέπει να είναι τουλάχιστον ίσος με 0,24. Σ’ αυτές τις περιπτώσεις, πρέπει να τοποθετείται μόνιμα και να στερεώνεται κοντά στην πρόσθια διάταξη ζεύξης του ρυμουλκούμενου προειδοποιητική επιγραφή στην οποία θα διευκρινίζεται η μέγιστη εκ κατασκευής ταχύτητα του οχήματος.
               
            
                  5.2.
               
               
                  Στην περίπτωση οχημάτων των κατηγοριών M1 και N1, τα οποία είναι σχεδιασμένα έτσι ώστε να μπορούν να έλκουν ρυμουλκούμενο, το επιπλέον φορτίο που ασκείται στη διάταξη ζεύξης του ρυμουλκούμενου ενδέχεται να έχει ως αποτέλεσμα την υπέρβαση του μέγιστου οπίσθιου επιτρεπόμενου φορτίου του ελαστικού αν είναι της κατηγορίας C1, αλλά όχι κατά περισσότερο από 15 %. Σε τέτοια περίπτωση, οι οδηγίες χρήσης του οχήματος πρέπει να παρέχουν σαφείς πληροφορίες και συμβουλές σχετικά με τη μέγιστη αποδεκτή ταχύτητα του οχήματος όταν έλκει ρυμουλκούμενο, η οποία, σε κάθε περίπτωση, δεν υπερβαίνει τα 100 km/h, και σχετικά με την πίεση των οπίσθιων ελαστικών, τουλάχιστον 20 kPa (0,2 bar) πάνω από την (τις) πίεση(-εις) των ελαστικών όπως συνιστώνται για κανονική χρήση (δηλαδή χωρίς ρυμουλκούμενο).
               
            
                  5.3.
               
               
                  Στην περίπτωση ορισμένων ειδικών οχημάτων, όπως παρατίθενται παρακάτω, τα οποία είναι εξοπλισμένα με ελαστικά κλάσης C2 ή C3, δεν εφαρμόζεται ο πίνακας «Μεταβολή της ικανότητας φόρτισης συναρτήσει της ταχύτητας» που παρατίθεται στο σημείο 3.2.2 του παρόντος παραρτήματος. Σ’ αυτή την περίπτωση, το μέγιστο επιτρεπόμενο φορτίο των ελαστικών σε συνάρτηση με τη μέγιστη τεχνικώς αποδεκτή μάζα ανά άξονα (βλέπε σημεία 3.1.2 έως 3.1.4) πρέπει να καθορίζεται με τον πολλαπλασιασμό του φορτίου που αντιστοιχεί στον δείκτη ικανότητας φόρτισης επί κατάλληλου συντελεστή που να συνδέεται με τον τύπο του οχήματος και τη χρήση του παρά με τη μέγιστη εκ κατασκευής ταχύτητα του οχήματος· οι απαιτήσεις των σημείων 4.1.1 και 4.1.2 του παρόντος παραρτήματος δεν εφαρμόζονται.
                  Οι κατάλληλοι συντελεστές είναι οι ακόλουθοι:
                  
                              5.3.1.
                           
                           
                              1,15 στην περίπτωση οχήματος κλάσης I ή κλάσης A (M2 ή M3), όπως καθορίζεται στο σημείο 2.1.1.1 (κλάση I) και 2.1.2.1 (κλάση A) του κανονισμού ΟΕΕ/ΗΕ αριθ. 107 (2).
                           
                        
                              5.3.2.
                           
                           
                              1,10 στην περίπτωση οχημάτων της κατηγορίας N ειδικά κατασκευασμένων προς χρήση για κοντινές αποστάσεις σε αστικές και προαστιακές περιοχές, όπως τα οχήματα καθαρισμού δρόμων ή τα απορριμματοφόρα οχήματα, με τον όρο ότι η μέγιστη εκ κατασκευής ταχύτητα δεν υπερβαίνει τα 60 km/h.
                           
                        
            
                  5.4.
               
               
                  Σε εξαιρετικές περιπτώσεις, όταν τα οχήματα είναι κατασκευασμένα για συνθήκες χρήσης που δεν είναι συμβατές με τα χαρακτηριστικά των ελαστικών των κλάσεων C1, C2 ή C3 και, ως εκ τούτου, είναι αναγκαίο να τοποθετηθούν ελαστικά με διαφορετικά χαρακτηριστικά, οι απαιτήσεις του σημείου 1.1 του παρόντος παραρτήματος δεν εφαρμόζονται, με τον όρο ότι πληρούνται όλες οι ακόλουθες προϋποθέσεις:
                  
                              5.4.1.
                           
                           
                              Τα ελαστικά πρέπει να εγκρίνονται σύμφωνα είτε με τον κανονισμό ΟΕΕ/ΗΕ αριθ. 75 (3) ή τον κανονισμό ΟΕΕ/ΗΕ αριθ. 106 (4)· και
                           
                        
                              5.4.2.
                           
                           
                              Η αρμόδια για την έγκριση τύπου αρχή και η τεχνική υπηρεσία κρίνουν ότι τα ελαστικά που τοποθετήθηκαν είναι κατάλληλα για τις συνθήκες λειτουργίας του οχήματος. Η φύση της απαλλαγής και οι λόγοι της αποδοχής πρέπει να δηλώνονται στην έκθεση δοκιμής, καθώς και στις παρατηρήσεις σχετικά το πιστοποιητικό έγκρισης τύπου.
                           
                        
            6.   ΕΦΕΔΡΙΚΟΙ ΤΡΟΧΟΙ ΚΑΙ ΕΦΕΔΡΙΚΑ ΕΛΑΣΤΙΚΑ
      
                  6.1.
               
               
                  Σε περίπτωση που ένα όχημα είναι εξοπλισμένο με εφεδρική μονάδα, αυτή πρέπει να είναι από τα ακόλουθα:
                  
                              6.1.1.
                           
                           
                              Κανονική εφεδρική μονάδα ίδιου μεγέθους με των ελαστικών που έχουν πράγματι τοποθετηθεί στο όχημα·
                           
                        
                              6.1.2.
                           
                           
                              Εφεδρική μονάδα προσωρινής χρήσης τύπου κατάλληλου προς χρήση στο όχημα· ωστόσο, τα οχήματα κατηγοριών πλην των M1 ή N1 δεν είναι εξοπλισμένα με εφεδρική μονάδα προσωρινής χρήσης ούτε έχει τοποθετηθεί τέτοια μονάδα σε αυτά.
                              
                                          6.1.2.1.
                                       
                                       
                                          Αν πρέπει να ληφθούν ειδικές προφυλάξεις ώστε να τοποθετηθεί εφεδρική μονάδα προσωρινής χρήσης στο όχημα (π.χ. εφεδρική μονάδα προσωρινής χρήσης τοποθετείται μόνο στον εμπρόσθιο άξονα και, ως εκ τούτου, εμπρόσθια κανονική μονάδα πρέπει πρώτα να τοποθετηθεί στον οπίσθιο άξονα προκειμένου να διορθωθεί δυσλειτουργία της οπίσθιας κανονικής μονάδας), αυτό θα πρέπει να δηλώνεται σαφώς στις οδηγίες χρήσης του οχήματος και θα πρέπει να επαληθεύεται η συμμόρφωση με τις σχετικές απαιτήσεις του σημείου 2.3 του παρόντος παραρτήματος.
                                       
                                    
                        
            
                  6.2.
               
               
                  Κάθε όχημα που είναι εξοπλισμένο με εφεδρική μονάδα προσωρινής χρήσης ή με ελαστικά τύπου run flat πρέπει να συνοδεύεται από έγκυρη έγκριση τύπου σύμφωνα με τον κανονισμό ΟΕΕ/ΗΕ αριθ. 64 όσον αφορά τις απαιτήσεις για τον εξοπλισμό των οχημάτων με εφεδρικές μονάδες προσωρινής χρήσης και τροχούς τύπου run flat.
               
            
         (1)  ΕΕ L 158 της 19.5.2007, σ. 1.
      
         (2)  ΕΕ L 255 της 29.9.2010, σ. 1.
      
         (3)  Δεν έχει δημοσιευθεί ακόμη. Θα δημοσιευθεί πριν από τον Μάιο του 2011.
      
         (4)  ΕΕ L 257 της 30.9.2010, σ. 231.